[bookmark: _GoBack]Všeobecne záväzné nariadenie č. 2 /2022 o výške príspevku zákonného zástupcu dieťaťa za pobyt dieťaťa v materskej škole, ktorej zriaďovateľom je obec Silica


Obecné zastupiteľstvo v Silici na základe § 6 zákona SNR č. 369/1990 Z. b. o obecnom zriadení v znení neskorších predpisov, a v zmysle § 28 ods. 5 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov    
 
v y d á v a
toto Všeobecne záväzné nariadenie o výške príspevku zákonného zástupcu dieťaťa za pobyt dieťaťa v materskej škole, ktorej zriaďovateľom je obec Silica


Čl. 1
Úvodné ustanovenia

1. Obec Silica je zriaďovateľom Materskej školy s vyučovacím jazykom maďarským – Óvoda, Silica – Szilice 128, 049 52 Silica.

2. Vzdelávanie v materských školách sa uskutočňuje za čiastočnú úhradu okrem materských škôl pri zdravotníckych zariadeniach.

3. Za pobyt dieťaťa v materskej škole zriadenej obcou prispieva zákonný zástupca na čiastočnú úhradu výdavkov materskej školy mesačne na jedno dieťa v zmysle § 28, ods. 5. zákona č. 245/2008 Z.z. o výchove a vzdelávaní v znení neskorších predpisov.
4. Príspevok v materskej škole sa neuhrádza za dieťa,
a)  ktoré má jeden rok pred plnením povinnej školskej dochádzky,
b)  ak zákonný zástupca dieťaťa predloží riaditeľovi materskej školy doklad o tom, že je    poberateľom dávky v hmotnej núdzi a príspevkov k dávke v hmotnej núdzi,
c)  ktoré je umiestnené v zariadení na základe rozhodnutia súdu.

5. Na základe rozhodnutia zriaďovateľa sa neuhrádza príspevok v materskej škole za dieťa, 
a)  ktoré má prerušenú dochádzku do materskej školy na viac ako 30 po sebe nasledujúcich kalendárnych dní z dôvodu choroby alebo rodinných dôvodov preukázateľným spôsobom,
b)  ktoré nedochádzalo do materskej školy v čase školských prázdnin alebo bola prerušená prevádzka materskej školy zapríčinená zriaďovateľom alebo inými závažnými dôvodmi; v týchto prípadoch uhrádza zákonný zástupca pomernú časť určeného príspevku.



Čl. 2
Výška príspevku a podmienky platenia príspevku

1. Výška príspevku za pobyt dieťaťa v materskej škole v Silici je pri celodennej dochádzke dieťaťa 12,00 Eurá (slovom: dvanásť Eur) za jedno dieťa mesačne. Príspevok sa uhrádza vopred do 10. dňa v kalendárnom mesiaci.

2. Výška príspevku za pobyt dieťaťa v materskej škole v Silici je pri poldennej dochádzke dieťaťa 10,00 Eurá (slovom: desať Eur) za jedno dieťa mesačne. Príspevok sa uhrádza vopred do 10. dňa v kalendárnom mesiaci.


Čl. 3
Spoločné a záverečné ustanovenia

1. Zmeny a doplnky tohto všeobecne záväzného nariadenia schvaľuje Obecné zastupiteľstvo obce Silica.

2. Toto  VZN  č. 2/2022 o výške príspevku zákonného zástupcu dieťaťa za pobyt dieťaťa v materskej škole, ktorej zriaďovateľom je obec Silica bolo schválené uznesením Obecného zastupiteľstva v Silici č. 202/2022  zo dňa 17.08.2022  a nadobúda právoplatnosť a účinnosť 15-tym dňom od jeho vyhlásenia zverejnením na úradnej tabuli obce.

3. Dňom účinnosti tohto všeobecne záväzného  nariadenia sa zrušuje všeobecne záväzné nariadenie č. 1/2015 obce Silica o výške príspevku zákonného zástupcu dieťaťa za pobyt dieťaťa v materskej škole,  ktorej zriaďovateľom je obec Silica zo dňa 21.03.2015.

.

Ing. Tomáš Várady, PhD.
     starosta obce Silica




Návrh VZN bolo vyvesené na úradnej tabuli: 11.07.2022.
VZN bolo prijaté obecným zastupiteľstvom: 17.08.2022.
VZN vyvesené po schválení na úradnej tabuli obce Silica: 17.08.2022
VZN je účinné od: 01.09.2022.






